CELEX: 32020R1994
Language: hu
Date: 2020-12-04 00:00:00
Title: A Bizottság (EU) 2020/1994 végrehajtási rendelete (2020. december 4.) a Kínai Népköztársaságból származó egyes korrózióálló acélok behozatalára az (EU) 2018/186 végrehajtási rendelettel kivetett végleges dömpingellenes vámnak a kismértékben módosított egyes korrózióálló acélok behozatalára történő kiterjesztéséről szóló (EU) 2020/1156 végrehajtási rendelet helyesbítéséről

2020.12.7.   
               
               
                  HU
               
               
                  Az Európai Unió Hivatalos Lapja
               
               
                  L 410/67
               
            
         A BIZOTTSÁG (EU) 2020/1994 VÉGREHAJTÁSI RENDELETE
         (2020. december 4.)
         a Kínai Népköztársaságból származó egyes korrózióálló acélok behozatalára az (EU) 2018/186 végrehajtási rendelettel kivetett végleges dömpingellenes vámnak a kismértékben módosított egyes korrózióálló acélok behozatalára történő kiterjesztéséről szóló (EU) 2020/1156 végrehajtási rendelet helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (3) bekezdésére, 14. cikke (1) bekezdésére és 14. cikke (5) bekezdésére,
         mivel:
         
                     (1)
                  
                  
                     Az (EU) 2020/1156 bizottsági végrehajtási rendelettel (2) a Bizottság kiterjesztette a Kínai Népköztársaságból származó egyes korrózióálló acélok behozatalára vonatkozó dömpingellenes intézkedéseket a Kínai Népköztársaságból származó kismértékben módosított egyes korrózióálló acélok behozatalára is.
                  
               
                     (2)
                  
                  
                     A Bizottság különösen arra a következtetésre jutott, hogy az eredeti vizsgálatban meghatározottak szerinti érintett termékre kivetett dömpingellenes vámokat a Kínai Népköztársaságból származó kismértékben módosított termék behozatalával kijátszották. A vizsgálat feltárta, hogy a Kínai Népköztársaság és az EU közötti kereskedelem szerkezete megváltozott, és ez olyan gyakorlat, eljárás vagy munka eredményeként áll elő, melynek a vám kivetésén kívül semmilyen más megfelelő magyarázata és gazdasági indoka nincs. A Bizottság azt is megállapította, hogy a hasonló termék árai és/vagy mennyiségei tekintetében aláásták a vámok javító hatását. Végül a Bizottság a kismértékben módosított termék tekintetében dömping fennállását állapította meg a korábban megállapított rendes értékekhez viszonyítva. Ezért, összhangban az (EU) 2016/1036 rendelet (a továbbiakban: alaprendelet) 13. cikkének (1) bekezdésével, a Bizottság arra a következtetésre jutott, hogy a Kínai Népköztársaságból származó egyes korrózióálló acélok behozatalára vonatkozó, hatályos dömpingellenes intézkedéseket ki kell terjeszteni a Kínai Népköztársaságból származó kismértékben módosított termék behozatalára is.
                  
               
                     (3)
                  
                  
                     Ennek megfelelően az említett rendelet 1. cikkének (1) bekezdése kimondta, hogy az (EU) 2018/186 bizottsági végrehajtási rendelettel (3) kivetett végleges dömpingellenes vámot kiterjesztették a kismértékben módosított termékre. E rendelkezés azonban nem tartalmazott a vám alkalmazandó mértékére való kifejezett hivatkozást.
                  
               
                     (4)
                  
                  
                     Az egyértelműség érdekében és az alaprendelet 13. cikke (1) bekezdésének második albekezdésével összhangban a kiterjesztett vám az eredeti intézkedésekben a „minden más vállalatra” alkalmazandó vám. Az (EU) 2020/1156 végrehajtási rendelet (64) preambulumbekezdése már hivatkozott az alaprendelet 13. cikkének (1) bekezdésére az intézkedések kiterjesztésének alapjaként. Az alaprendelet 13. cikke (1) bekezdésének második albekezdése szerint a Bizottság az intézkedések hatálya alá tartozó országra kivetett, maradék dömpingellenes vámot nem meghaladó vámot kiterjesztheti. Ezért az említett rendelkezésre való hivatkozás, valamint a kijátszásellenes vizsgálat során a rendelkezésre álló tényekre támaszkodó megállapítások alapján egyértelmű, hogy a kiterjesztett vámnak meg kell egyeznie az (EU) 2018/186 bizottsági végrehajtási rendelet 1. cikkének (2) bekezdésében a „minden más vállalatra” megállapított vámmal, amely 27,9 %-os mértékű végleges dömpingellenes vám.
                  
               
                     (5)
                  
                  
                     Ezen túlmenően az (EU) 2020/1156 végrehajtási rendelet 1. cikkének (1) bekezdése néhány tipográfiai hibát is tartalmazott, amelyek miatt a kiterjesztett dömpingellenes vám hatálya alá tartozó termék és KN-kódok leírása nem volt egyértelmű, amit javítani kellett. A vizsgált termék (EU) 2020/1156 végrehajtási rendelet (10) és (11) preambulumbekezdésében szereplő meghatározása egyértelmű (az (EU) 2018/186 bizottsági végrehajtási rendeletben említett érintett termék meghatározásához képest).
                  
               
                     (6)
                  
                  
                     A Bizottság ezért úgy határozott, hogy a dömpingellenes vámok alkalmazandó mértékének megerősítése érdekében helyesbíti az (EU) 2020/1156 végrehajtási rendelet (64) preambulumbekezdését és 1. cikkének (1) bekezdését. Az (EU) 2020/1156 végrehajtási rendelet (65) preambulumbekezdésében és 1. cikkének (4) bekezdésében foglaltak szerint az előző preambulumbekezdésben pontosított mértékű dömpingellenes vámot be kell szedni a Kínai Népköztársaságból származó vizsgált terméknek a vizsgálatot megindító (EU) 2019/1948 bizottsági végrehajtási rendelettel (4) bevezetett nyilvántartásbavételi kötelezettség mellett az Unióba érkező behozatalai után is. Ezért e helyesbítés az (EU) 2020/1156 végrehajtási rendelet hatálybalépésétől (nevezetesen 2020. augusztus 6-tól) hatályos és kiterjed a nyilvántartásbavételi kötelezettség tárgyát képező vizsgált termék behozatalára kivetett vám beszedésére is.
                  
               
                     (7)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2020/1156 végrehajtási rendelet (64) preambulumbekezdése helyébe a következő szöveg lép:
               
                           „(64)
                        
                        
                           Az alaprendelet 13. cikke (1) bekezdésével összhangban a Kínából származó egyes korrózióálló acélok behozatalára vonatkozó, hatályban lévő dömpingellenes intézkedéseket ezért ki kell terjeszteni a Kínából származó vizsgált termék behozatalára is. Az alaprendelet 13. cikke (1) bekezdésének második albekezdése értelmében a kiterjesztendő intézkedésnek meg kell egyeznie az (EU) 2018/186 végrehajtási rendelet 1. cikkének (2) bekezdésében a „minden más vállalatra” megállapított intézkedéssel, amely a vámfizetés előtti, uniós határparitáson számított nettó árra alkalmazandó 27,9 %-os mértékű végleges dömpingellenes vám.”
                        
                     
            
               (2)   Az (EU) 2020/1156 végrehajtási rendelet 1. cikkének (1) bekezdése helyébe a következő szöveg lép:
               
                  
                     (2)„(1)   A Bizottság az (EU) 2018/186 végrehajtási rendelet 1. cikkének (2) bekezdésével a Kínai Népköztársaságból származó egyes korrózióálló acélok behozatalára kivetett, „minden más vállalatra” alkalmazandó végleges dömpingellenes vámot kiterjeszti a következőképpen meghatározott termékek behozatalára: vasból vagy ötvözött acélból vagy ötvözetlen acélból készült, síkhengerelt; tűzihorganyzással cinkkel és/vagy alumíniummal és/vagy magnéziummal lemezelve vagy bevonva, szilíciummal ötvözve is; kémiailag passzivált; kiegészítő felületi kezeléssel – például olajozással vagy szigeteléssel – vagy anélkül; legfeljebb 0,5 tömegszázalék széntartalommal, legfeljebb 1,1 tömegszázalék alumíniumtartalommal, legfeljebb 0,12 tömegszázalék nióbiumtartalommal, legfeljebb 0,17 tömegszázalék titántartalommal és legfeljebb 0,15 tömegszázalék vanádiumtartalommal; tekercsben, méretre vágott lemezekben és keskeny szalagokban kiszerelve, jelenleg az ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 KN-kódok (TARIC-kódok: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) alá tartozó, a Kínai Népköztársaságból származó termékek.
                     A következők nem tartoznak a termékkörbe:
                     
                                 —
                              
                              
                                 a rozsdamentes acélból, a szilícium-elektromos acélból és a gyorsacélból készült termékek,
                              
                           
                                 —
                              
                              
                                 a melegen hengerelt vagy hidegen hengerelt (hidegen tömörített), de tovább meg nem munkált termékek,
                              
                           
                                 —
                              
                              
                                 az (EU) 2018/186 végrehajtási rendelet 1. cikkének (1) bekezdésében meghatározott termék.”
                              
                           
               
            
         
         
            2. cikk
            Ez a rendelet visszamenőleges hatállyal 2020. augusztus 6-tól lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2020/1156 végrehajtási rendelete (2020. augusztus 4.) a Kínai Népköztársaságból származó egyes korrózióálló acélok behozatalára az (EU) 2018/186 bizottsági végrehajtási rendelettel kivetett végleges dömpingellenes vámnak a kismértékben módosított egyes korrózióálló acélok behozatalára történő kiterjesztéséről (HL L 255., 2020.8.5., 36. o.).
         
            (3)  A Bizottság (EU) 2018/186 végrehajtási rendelete (2018. február 7.) a Kínai Népköztársaságból származó egyes korrózióálló acélok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 34., 2018.2.8., 16. o.).
         
            (4)  A Bizottság (EU) 2019/1948 végrehajtási rendelete (2019. november 25.) a Kínai Népköztársaságból származó egyes korrózióálló acélok behozatalára vonatkozóan az (EU) 2018/186 bizottsági végrehajtási rendelettel bevezetett dömpingellenes intézkedések esetleges kijátszására vonatkozó vizsgálat megindításáról, valamint az ezekre a behozatalokra vonatkozó nyilvántartásbavételi kötelezettség bevezetéséről (HL L 304., 2019.11.26., 10. o.).